कोन तप चुकलहुँ भेलहुँ जननी गे।
 पिआ के देखैत मोर दगध सरीर।
 पिआ मोर बालक....
 हटिआ के लोक पुछए के लागु तोहार।
 पुरब लिखल छल बालुम गे दाइ।
 पिआ मोर बालक....
 हमरो समाद नैहर नेने जाइ।
 दुधबा पिआय के पोसता जमाइ।
 पिआ मोर बालक....
 कोन विधि पोसब बालक जमाइ।
 पिआ मोर बालक....
 धैरज धए रहू मिलत मुरारि।
 पिआ मोर बालक....
 ई बुझाइत अछि एकदम सटीक!
 एहि गीतकेँ सामान्य जन बेमेल विवाह सँ लैत छथि जाहिमे युवतीक विवाह अवयस्क बालकसँ भ' जाइत छन्हि आ नायिका अपन बालक पतिसँ व्यथित छथि. परन्तु, ई दृष्टिकूट अछि. अर्थात्, हम एकरा जेना देखैत छियै एकर विषय ओहिसँ विशेष अछि.
 हमर पिया नेना छथि आ हम युवती छी. कोन तपस्याक चूक भेल जे नारी भेलहुँ.
 हम दछिन देशक चीर तँ पहिरलहुँ मुदा, अवयस्क पियाकेँ देखिकय हमर शरीर (मन नहि ) दगध भ' जाइत अछि.
 जौं पियाकेँ कोरामे ल' कय बजार जाइत छी तँ लोक सम्बन्ध पुछैत अछि. कोना कहियौ जे ई ने तँ हमर देओर छथि आ ने छोट भाय छथि, ई तँ सुविचारित लीला अछि जे हमर पिया एखन बालक बनल छथि.
 हे बटोही (आत्मा) अहाँ हमर पिता परमात्मा (महादेव) सँ कहिअनु जे हमर पिया (हरि)क लेल धेनु कीनथि आ दूध पियाकय हिनका पोसथि. किन्तु, जाह परमात्मा (महादेव) तँ धनहीन रहि हाथ उठा देलनि (दोसर ओ तँ बसहा बड़द पोसैत छथि, गाय नहि) आ पिता तँ सद्यः वृषभानुए छथि (बड़द पोसनिहार).
 नोटः मूल टेक्स्ट में एक जगह हमरा गलत बुझायल त ओतय हम कनी सुधार कयल अछि।
 हरिः हरः! ! 